<classify> Taarifa zilizotufikia asubuhi hii ni kuwa aliyekuwa Rais wa Zimbabwe Robert Gabriel Mugabe kufariki dunia akiwa na miaka 95 huko nchini Singapore alipokua akipatiwa matibabu. Kupitia akaunti ya Twiter ya Rais wa nchi hiyo, Emmerson Mnangagwa amethibitisha kutokea kwa msiba huo na kuandika Kwa masikitiko makubwa ninatangaza kifo cha muasisis na Rais wa Zamani Comrade Robert Mugabe Hata hivyo, mmoja wa wanafamilia wa Rais huyo wa zamani wa Zimbambwe, amelithibitishia Shirika la Utangazaji la BBC Rais huyo amefariki Dunia. Mugabe aliyetambulika kuwa na kiongozi mwenye misimamo mikali dhidi ya nchi za magharibi alikuwa nchini Singapore akipatiwa matibabu kwa muda mrefu. Robert Mugabe, alipata fursa ya kuiongoza Zimbabwe kutoka 1980 mpaka 2017, alipongolewa madarakani kabla Emmerson Mnangangwa kuchukua kiti hicho kupitia uchaguzi. ROBERT MUGABE NI NANI? Rais Mugabe ambaye anatajwa kuwa miongoni mwa Rais wa zamani aliyekuwa msomi zaidi alizaliwa Februari 21, mwaka 1924.Kabla ya kuwa Rais, mwaka 1980 hadi 1987 alikuwa Waziri Mkuu wa Taifa hilo. Kupitia chama chama ZANU-PF, Mugabe alijitangaza kuwa mfuasi wa falsafa za ki-marxist-Leninist japo baada ya miaka ya 1990 aligeukia falsafa za kijamaa. Alizaliwa katika jamii ya Shona ambayo kwa wakati huo ilikuwa ni fukara huko Kutana, Zimbabwe wakati huo ikijulikana kama Rhodesia ya Kusini. Mugabe aliwahi kufundisha nchini Zimbabwe na Ghana baada ya kupata elimu yake katika vyuo vikuu vya Fort Hare na Kutana.Harakati zake za ukombozi zilimfanya kuishi uhamishoni na kuishia kutupwa jela, fursa ambazo alizitumia kusoma shahada nyingi na kumfanya kuwa kiongozi aliyekuwa msomi zaidi barani Afrika wakati wa utawala wake.Mugabe ni baba wa Bona Mugabe, Chatunga Bellarmine Mugabe, Robert Peter Mugabe Jr., Michael Nhamodzenyika Mugabe. Amemuacha mjane Grace Mugabe.Tanzania itamkumbuka Mugabe kwa jitihada zake za kupambana hadi Umoja wa Afrika ukamtambua Mwalimu Julius Nyerere kama miongoni mwa mashujaa wa Afrika na picha yake kuninginizwa katika jengo la AU, jijini Addis Ababa, Ethiopia.Katika kutambua mchango wa mwasisi huyo wa Taifa la Tanzania, mwaka 2016, Mugabe alizindua kitabu chake cha kikimuelezea Mwalimu Julius Nyerere.  <topic>: KITAIFA 